**«Қазақстан Республикасының кейбір заңнамалық актілеріне ақпаратқа қол жеткізу**

**және қоғамдық қатысу мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **Р/с**  **№** | **Құрылымдық элемент** | **Қолданыстағы редакция** | **Ұсынылған редакция** | **Негіздеме**  **(тапсырмаларға сілтемелерді, заң жобасы тұжырымдамасының нақты тармағын/ережесін, түзетудің мәнін; енгізілетін әрбір түзетудің нақты және межеленген негіздемесін қоса алғанда)** |

| **1** | **2** | **3** | **4** | **5** |
| --- | --- | --- | --- | --- |
| **1. 2015 жылғы 29 қазандағы Қазақстан Республикасының Кәсіпкерлік кодексі** | | | | |
|  | 82-баптың 3-тармағының 3-бөлігі | **82-бап. Кәсіпкерлік субъектілеріне қатысты реттегіш құралдарды және (немесе) талаптарды енгізуді, реттеуді қатаңдатуды көздейтін нормативтік құқықтық актілерді әзірлеу және қабылдау ерекшеліктері**  **…**  Кәсіпкерлік субъектілеріне қатысты жаңа реттегіш құралды және (немесе) талапты енгізу немесе реттеуді қатаңдату кезінде реттеушілік әсерге талдау жүргізу туралы талаптар Қазақстан Республикасы Президентінің **және Қазақстан Республикасы Парламенті депутаттарының заң шығару бастамасы тәртібімен әзірленген** заң жобаларына, **сондай-ақ Қазақстан Республикасының Парламентінде заң жобаларын қарау процесіне де** қолданылмайды. **Қазақстан Республикасы Парламенті депутаттарының заң шығару бастамасы тәртібімен енгізілген заң жобалары бойынша, сондай-ақ Қазақстан Республикасы Парламентінің қарауындағы заң жобаларына депутаттардың түзетулері бойынша Қазақстан Республикасы Үкіметінің қорытындысы шеңберінде, осы бапта белгіленген негіздер бойынша реттеушілік әсерге талдау жүргізілуі мүмкін.** | **82-бап. Кәсіпкерлік субъектілеріне қатысты реттегіш құралдарды және (немесе) талаптарды енгізуді, реттеуді қатаңдатуды көздейтін нормативтік құқықтық актілерді әзірлеу және қабылдау ерекшеліктері**  **…**  «Кәсіпкерлік субъектілеріне қатысты жаңа реттегіш құралды және (немесе) талапты енгізу немесе реттеуді қатаңдату кезінде реттеушілік әсерге талдау жүргізу туралы талаптар Қазақстан Республикасы Президентінің заң шығару бастамасы тәртібімен әзірленген заң жобаларына да қолданылмайды. | Депутаттар бастамашылық еткен заң жобаларын талқылауға жұртшылықтың қатысуын арттыру мақұлданған реттеуші саясаттың консультативтік құжатымен (4-т.) және Заң жобасының тұжырымдамасымен (4-т.) *(22.12.2022ж. заң жобалау қызметі мәселелері жөніндегі ВАК 608-ші отырысының хаттамасы)* көзделген.  Бұл түзету **Парламент депутаттары бастамашылық жасаған заң жобалары мен түзетулер бойынша** **РӘТ** *(реттеушілік әсерді талдау)* **жүргізуді** қамтамасыз ету үшін қажет.  Парламент депутаттары әзірлеген заң жобаларына қатысты РӘТ қоса алғанда, міндетті рәсімдерді жүргізу мәселесін Үкіметтің пысықтауы бойынша **Президент Әкімшілігінің** 2023 жылғы 30 қаңтардағы № 23-90-9.4 және 2023 жылғы 15 маусымдағы № 13-13/528-2//23-90-3.4 тиісті тапсырмалары бар.  Қазақстан Республикасы Кәсіпкерлік кодексінің 82-бабының қолданыстағы редакциясына сәйкес жаңа реттеуші құрал енгізілген және (немесе) кәсіпкерлік субъектілеріне қатысты талаптар енгізілген немесе реттеуді қатаңдатқан кезде реттеушілік әсерге талдау жүргізу туралы талап Қазақстан Республикасы Парламенті депутаттарының заң шығару бастамасы тәртібімен әзірленген заң жобаларына, сондай-ақ депутаттық түзетулерге **қолданылмайды.**  Осылайша, қазіргі уақытта РӘТ тек Үкімет бастама жасаған заң жобалары бойынша жүзеге асырылады.  Сонымен қатар, іс жүзінде депутаттық заң жобалары/депутаттық түзетулер көп жағдайда кәсіпкерлік субъектілеріне қатысты жаңа реттеуші құрал енгізуді және (немесе) талаптарды немесе реттеуді қатаңдатуды көздейтін нормаларды қамтиды.  Депутаттар бастамашылық жасаған заң жобаларының өтудің оңайлатылған тәртібі **азаматтарды** жоспарланған заңнамалық түзетулер туралы ақпарат алуда **шектейд**і, бөлек жағдайларда мемлекеттік органдарға қоғамдық талқылаусыз (оның ішінде бизнеспен) жеделдетілген тәртіппен Парламентке заңнамалық түзетулер енгізуге мүмкіндік береді.  Нәтижесінде депутаттық заң жобалары/депутаттық түзетулер бойынша жалпы қоғамға, халыққа және бизнеске әсерін бағалау **жүргізілмейді.**  Мұндай заң жобаларына/түзетулерге РӘТ рәсімін жүргізу бизнес пен мемлекет үшін үлкен шығындарға әкеп соғатын бизнесті шамадан тыс реттеуді болдырмауға мүмкіндік береді. Осылайша, ұсынылатын белгілі бір заңнамалық өзгерістерге бизнестің сынын азайтады. |
| **2. 2020 жылғы 29 маусымдағы Қазақстан Республикасының Әкімшілік рәсімдік-процестік кодексі** | | | | |
|  | 45-баптың 4-тармағы | **45-бап. Ақпарат алмасуға қойылатын талаптар**  …  4. Ақпараттық рәсімдер мемлекеттік құпияларды, таратылуы шектелген қызметтік ақпаратты және заңмен қорғалатын өзге де ақпаратты құрайтын мәліметтердің жария болуына жол бермеуге тиіс және барлау, қарсы барлау, жедел-іздестіру қызметіне және күзетілетін адамдар мен объектілердің қауіпсіздігін қамтамасыз ету жөніндегі күзет іс-шараларына байланысты ақпаратқа қол жеткізуді шектеуді қамтамасыз етуге тиіс.  **Таратылуы шектелген қызметтік ақпаратқа «Қызмет бабында пайдалану үшін» деген белгі қойылады.**  Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларын Қазақстан Республикасының Үкіметі белгілейді.  Мемлекеттік қызметшілерге қызметтік ақпарат өздеріне жүктелген қызметтік міндеттерді орындау үшін ғана беріледі. Бұл ақпарат қызметтен тыс мақсаттарда пайдаланылмайды. | **45-бап. Ақпарат алмасуға қойылатын талаптар**  …  4. Ақпараттық рәсімдер мемлекеттік құпияларды, таратылуы шектелген қызметтік ақпаратты және заңмен қорғалатын өзге де ақпаратты құрайтын мәліметтердің жария болмауына жол бермеуге тиіс және барлау, қарсы барлау, жедел-іздестіру қызметіне және күзетілетін адамдар мен объектілердің қауіпсіздігін қамтамасыз ету жөніндегі күзет іс-шараларына байланысты ақпаратқа қол жеткізуді шектеуді қамтамасыз етуге тиіс.  Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларын Қазақстан Республикасының Үкіметі белгілейді.  Мемлекеттік қызметшілерге қызметтік ақпарат өздеріне жүктелген қызметтік міндеттерді орындау үшін ғана беріледі. Бұл ақпарат қызметтен тыс мақсаттарда пайдаланылмайды. | Мәліметтерді «ҚБПү» белгісі бар таратылуы шектелген қызметтік ақпаратқа жатқызу тәртібін жетілдіру мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж. заң жобалау қызметі мәселелері жөніндегі ВАК 608-ші отырысының хаттамасы)* көзделген.  ӘРПК-нің 45-бабы 4-тармағының қолданыстағы редакциясына сәйкес таратылуы шектелген қызметтік ақпаратқа **«Қызметтік бабында пайдалану үшін» деген белгі** қойылады.  Алайда, Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларына сәйкес *(2022 жылғы 24 маусымдағы № 429 ҚРҮҚ бекітілген)*, **таратылуы шектелген қызметтік ақпаратқа** «ҚБПү» деген белгі ғана емес *(ӘРПК-нің 45-бабының қолданыстағы редакциясында көзделгендей)*, сондай-ақ **«Жасырын» деген белгі** де берілуі мүмкін.  *Анықтама:*  ***Таратылуы шектелген қызметтік ақпарат ұғымы*** *жоғарыда көрсетілген Қағидаларда көзделген. «ҚБПү» және (немесе) «Жасырын» деген белгілері бар құжаттарда, істер мен басылымдарда, электрондық және өзге де жеткізгіштерде бекітілген таратылуы шектелген қызметтік ақпаратқа таратылуына шектеулер қызметтік қажеттілікпен белгіленетін мәліметтер жатады.*  Осыған байланысты, құқықтық олқылықты жою мақсатында ҚР ӘРПК-нен таратылуы шектелген қызметтік ақпаратқа тек «ҚБПү» деген белгісі бар ақпарат кіретінін нақтылайтын норманы алып тастау ұсынылады. |
| **3. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының кодексі** | | | | |
|  | 7-баптың 30-1) тармақшасы | **7-бап. Уәкілетті органның құзыреті**  **Уәкілетті орган:**  **...**  **30-1) жоқ;**  **...** | **7-бап. Уәкілетті органның құзыреті**  **Уәкілетті орган:**  **...**  **30-1) ашық деректердің интернет-порталында орналастырылатын мемлекеттік органдардың ашық деректерінің бірыңғай тізбесіне сәйкес айқындалатын ресми статистикалық және өзге де ақпаратты ашық қолжетімділікте орналастыру арқылы қоғам мен мемлекетті денсаулық сақтау жүйесінің жай-күйі туралы объективті ақпаратпен қамтамасыз етеді;**  **...** | Ақпарат иеленушілерінің проактивтілігін арттыру, сондай-ақ денсаулық сақтау саласындағы ақпараттың қолжетімділігін қамтамасыз ету тетіктерін бекіту (тікелей салалық НҚА-да) мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т. және 5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Ақпаратты проактивті түрде жариялау ашықтықты, есеп беруді және халықтың денсаулық сақтау мәселелеріне қатысуын қамтамасыз ету үшін маңызды.  Бұдан басқа, денсаулық сақтау саласын таңдау Үкіметтің ашықтығын анықтау мәселелерінде қолданылатын БҰҰ-ның әдістемесінде айқындалған.  Осыған байланысты, Халық денсаулығы және денсаулық сақтау жүйесі туралы кодексте қоғамды және мемлекетті денсаулық сақтау жүйесінің жай-күйі туралы қамтамасыз ету бөлігінде заңға тәуелді деңгейде жалпыға қолжетімді ақпарат тізбесін айқындау арқылы уәкілетті органның құзыретін кеңейту ұсынылады. |
| **4. 2021 жылғы 2 қаңтардағы Қазақстан Республикасының Экология кодексі** | | | | |
|  | 21-баптың 3-тармағы | 21-бап. Экологиялық ақпаратты жинау және тарату ...  3. Облыстың, республикалық маңызы бар қалалардың, астананың жергілікті атқарушы органы **жыл сайын 1 мамырға дейін** ресми интернет-ресурста **өткен жылғы:**  **1)** қоршаған орта сапасының бекітілген нысаналы көрсеткіштері және барлық тиісті индикатордың нақты нәтижелері **туралы;**  **2)** мемлекеттік экологиялық саясаттың жергілікті деңгейде іске асырылу барысы туралы;  **3) қоршаған ортаны қорғау жөніндегі іс-шаралар жоспарының іске асырылу барысы және жергілікті бюджеттің осындай іс-шараларға арналған шығыстары туралы;**  **4)** қоршаған ортаға жағымсыз әсер еткені үшін жергілікті бюджетке түскен төлемнің жалпы сомасы туралы **ақпаратты** орналастырады. | 21-бап. Экологиялық ақпаратты жинау және тарату ...  3. Облыстың, республикалық маңызы бар қаланың, астананың жергілікті атқарушы органы ресми интернет-ресурста:  **1) жыл сайын 1 мамырға дейін өткен жылғы:**  қоршаған орта сапасының бекітілген нысаналы көрсеткіштерін және барлық тиісті индикатордың нақты нәтижелерін;  мемлекеттік экологиялық саясаттың жергілікті деңгейде іске асырылу барысы туралы **ақпаратты**;  қоршаған ортаға жағымсыз әсер еткені үшін жергілікті бюджетке түскен төлемнің жалпы сомасы туралы **мәліметті;**  **2) тоқсан сайын есепті кезеңнен кейінгі айдың 15-күнінен кешіктірмей:**  **қоршаған ортаны қорғау жөніндегі іс-шаралар жоспарының іске асырылу барысы және осындай іс-шараларға арналған жергілікті бюджеттің шығыстары туралы есепті;**  **қоршаған ортаға әсер ету туралы қабылданған декларациялар жөнінде жиынтық деректерді орналастырады.** | Ақпарат иеленушілерінің проактивтілігін арттыру, сондай-ақ экология саласындағы ақпараттың қолжетімділігін қамтамасыз ету тетіктерін бекіту (тікелей салалық НҚА-да) мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т. және 5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Қоғамдық бақылауды жүзеге асыру және қоршаған ортаны қорғау жөніндегі іс-шаралар жоспарының іске асырылу барысы және осындай іс-шараларға жергілікті бюджеттің шығыстары туралы ақпаратқа жұртшылықтың жедел қол жеткізуін жүзеге асыру мақсатында осы ақпаратты жариялау жиілігін қайта қарау ұсынылады (жыл сайынғы негізден тоқсан сайынғыға). Сондай-ақ, қоршаған ортаға әсер ету туралы қабылданған декларациялар бойынша жиынтық деректерді қосу арқылы ЖАО-дар мәліметтерінің ашық қолжетімді тізімін кеңейту ұсынылады. |
| **5. «Білім туралы» 2007 жылғы 27 шілдедегі Қазақстан Республикасының Заңы** | | | | |
|  | 5-баптың  6) тармақшасы | **5-бап. Білім беру саласындағы уәкілетті органның құзыреті**  Білім беру саласындағы уәкілетті орган мынадай өкілеттіктерді орындайды:  ...  6) мектепке дейінгі, орта, техникалық және кәсіптік, орта білімнен кейінгі, қосымша білім беруді дамытудың жай-күйі туралы жыл сайынғы ұлттық баяндама дайындау және жариялау арқылы қоғам мен мемлекетті мектепке дейінгі, орта, техникалық және кәсіптік, орта білімнен кейінгі білім беру, қосымша білім беру жүйесінің жай-күйі және оның қызметінің тиімділігі туралы объективті ақпаратпен қамтамасыз етеді;  ... | **5-бап. Білім беру саласындағы уәкілетті органның құзыреті**  Білім беру саласындағы уәкілетті орган мынадай өкілеттіктерді орындайды:  ...  6) мектепке дейінгі, орта, техникалық және кәсіптік, орта білімнен кейінгі, қосымша білім беруді дамытудың жай-күйі туралы жыл сайынғы ұлттық баяндаманы дайындау және жариялау**, сондай-ақ ашық деректердің интернет-порталында орналастырылатын мемлекеттік органдардың ашық деректерінің бірыңғай тізбесіне сәйкес ақпаратты ашық қолжетімділікте орналастыру** арқылы қоғам мен мемлекетті мектепке дейінгі, орта, техникалық және кәсіптік, орта білімнен кейінгі білім беру, қосымша білім беру жүйесінің жай-күйі және оның қызметінің тиімділігі туралы объективті ақпаратпен қамтамасыз етеді;  ... | Ақпарат иеленушілерінің проактивтілігін арттыру, сондай-ақ білім саласындағы ақпараттың қолжетімділігін қамтамасыз ету тетіктерін бекіту (тікелей салалық НҚА-да) мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т. және 5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Ақпаратты проактивті түрде жариялау ашықтықты, есеп беруді және халықтың білім беру мәселелеріне қатысуын қамтамасыз ету үшін маңызды.  Бұдан басқа, денсаулық сақтау саласын таңдау Үкіметтің ашықтығын анықтау мәселелерінде қолданылатын БҰҰ-ның әдістемесінде айқындалған.  Осыған байланысты азаматтардың қолжетімділігін міндетті тәртіпте қамтамасыз етілетін салалық ақпараттың нақты тізбесін заңға тәуелді деңгейде айқындау ұсынылады. |
|  | 5-3-баптың 3) тармақшасы | **5-3-бап. Ғылым және жоғары білім саласындағы уәкілетті органның құзыреті**  Ғылым және жоғары білім саласындағы уәкілетті орган мынадай өкілеттіктерді орындайды:  ...  3) жоғары және жоғары оқу орнынан кейінгі білім беру саласындағы білім беруді дамытудың жай-күйі туралы жыл сайынғы ұлттық баяндама дайындау және жариялау арқылы қоғам мен мемлекетті білім беру жүйесінің жай-күйі және оның қызметінің тиімділігі туралы объективті ақпаратпен қамтамасыз етеді;  ... | **5-3-бап. Ғылым және жоғары білім саласындағы уәкілетті органның құзыреті**  Ғылым және жоғары білім саласындағы уәкілетті орган мынадай өкілеттіктерді орындайды:  ...  3) жоғары және жоғары оқу орнынан кейінгі білім беру саласындағы білім беруді дамытудың жай-күйі туралы жыл сайынғы ұлттық баяндаманы дайындау және жариялау, **сондай-ақ ашық деректердің интернет-порталында орналастырылатын мемлекеттік органдардың ашық деректерінің бірыңғай тізбесіне сәйкес ақпаратты ашық қолжетімділікте орналастыру** арқылы қоғам мен мемлекетті білім беру жүйесінің жай-күйі және оның қызметінің тиімділігі туралы объективті ақпаратпен қамтамасыз етеді;  ... | Ақпарат иеленушілерінің проактивтілігін арттыру, сондай-ақ білім саласындағы ақпараттың қолжетімділігін қамтамасыз ету тетіктерін бекіту (тікелей салалық НҚА-да) мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т. және 5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Ақпаратты проактивті түрде жариялау ашықтықты, есеп беруді және халықтың білім беру мәселелеріне қатысуын қамтамасыз ету үшін маңызды.  Бұдан басқа, денсаулық сақтау саласын таңдау Үкіметтің ашықтығын анықтау мәселелерінде қолданылатын БҰҰ-ның әдістемесінде айқындалған.  Осыған байланысты азаматтардың қолжетімділігін міндетті тәртіпте қамтамасыз етілетін салалық ақпараттың нақты тізбесін заңға тәуелді деңгейде айқындау ұсынылады. |
| **6. «Ақпаратқа қол жеткізу туралы» 2015 жылғы 16 қарашадағы Қазақстан Республикасының Заңы** | | | | |
|  | 1-баптың 3-1) тармақшасы | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  …  **3-1) жоқ**;  … | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  …  **3-1) ақпаратты проактивті түрде тарату – қол жеткізу шектелген ақпаратты қоспағанда, ақпарат пайдаланушының сұрау салуынсыз және ақпарат иеленушінің бастамасы бойынша өз қызметінің ашықтығын қамтамасыз ету және (немесе) адамдардың шектеусіз тобының құқықтары мен заңды мүдделерін қозғайтын актілер мен шешімдерді қабылдауға жұртшылықтың қатысуы мүддесінде ақпаратты тарату;** … | Ақпарат иеленушілерінің проактивтілігін арттыру мақұлданған Заң жобасының тұжырымдамасында (5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Проактивтілік халықаралық тәжірибеге сүйене отырып, мемлекеттік органдар пайдаланушылардан (БАҚ, ҮЕҰ, азаматтардан) ресми сұрау салулар түсуін күтпей, өз бастамасы бойынша ақпараттың едәуір көлемін ашық қолжетімділікте орналастыратынын білдіреді.  Қазақстан Республикасының Ақпараттық доктринасына және Қазақстан үшін GRECO ұсынымдарына сәйкес мемлекет ақпаратты проактивті тарату тетіктерін дамытуға тиіс.  Осыған байланысты осы Заңның 4-бабына түзетуде көзделген ақпаратқа қол жеткізуді қамтамасыз етудің жаңа қағидатын ашатын «Ақпаратты проактивті тарату» жаңа терминін енгізу ұсынылады. |
|  | 1-баптың 7) тармақшасы | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  ...  7) ашық нормативтік құқықтық актілердің интернет-порталы – жария талқылау рәсімін жүргізу үшін нормативтік құқықтық актілердің жобаларын және осы Заңға сәйкес өзге де ақпаратты орналастыруды қамтамасыз ететін ақпараттандыру объектісі;  ... | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  ...  7) ашық нормативтік құқықтық актілердің интернет-порталы – **қол жеткізу шектелген ақпаратты қоспағанда**, жария талқылау рәсімін жүргізу үшін нормативтік құқықтық актілердің жобаларын және осы Заңға сәйкес өзге де ақпаратты орналастыруды қамтамасыз ететін ақпараттандыру объектісі;  ... | «ҚБПү» белгісі бар таратылуы шектелген қызметтік ақпаратқа мәліметтерді жатқызу тәртібін жетілдіру мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж. заң жобалау қызметі мәселелері жөніндегі ВАК 608-ші отырысының хаттамасы)* көзделген.  Бұл түзету **НҚА жобаларында қол жеткізу шектелген ақпаратқа қатысты нормалар болуы мүмкін,** және оларды көпшілік алдында орналастыру ҚР заңнамасының талаптарын бұзуға әкеп соқтыратындығына байланысты енгізіледі.  *Анықтама:*  ***қол жеткізу шектелген ақпарат ұғымы*** *«Ақпаратқа қол жеткізу туралы» Заңның 1-бабының қолданыстағы 8) тармақшасында көзделген (қол жеткізу шектелген ақпарат – мемлекеттік құпияларға, жеке басының құпиясына, отбасылық, банктік, коммерциялық құпияға, медицина қызметкерінің құпиясына және (немесе) заңмен қорғалатын өзге де құпияларға жатқызылған ақпарат, қолжетімділігі шектеулі дербес деректер, сондай-ақ «Қызмет бабында пайдалану үшін» деген белгісі бар қызметтік ақпарат).* |
|  | 1-баптың 8) тармақшасы | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  … 8) қол жеткізу шектелген ақпарат – мемлекеттік құпияларға, жеке басының құпиясына, отбасылық, банктік, коммерциялық құпияға, медицина қызметкерінің құпиясына және (немесе) заңмен қорғалатын өзге де құпияларға жатқызылған ақпарат, қолжетімділігі шектеулі дербес деректер, сондай-ақ «Қызмет бабында пайдалану үшін» деген белгісі бар қызметтік ақпарат;… | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  …  8) қол жеткізу шектелген ақпарат – мемлекеттік құпияларға, жеке басының құпиясына, отбасылық, банктік, коммерциялық құпияға, медицина қызметкерінің құпиясына және (немесе) заңмен қорғалатын өзге де құпияларға жатқызылған ақпарат, қолжетімділігі шектеулі дербес деректер, сондай-ақ **таратылуы шектелген** қызметтік ақпарат; … | «ҚБПү» белгісі бар таратылуы шектеулі қызметтік ақпаратқа мәліметтерді жатқызу тәртібін жетілдіру мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж. заң жобалау қызметі мәселелері жөніндегі ВАК 608-ші отырысының хаттамасы)* көзделген.  Бұл түзету нақтылау сипатында және таратылуы шектелген қызметтік ақпаратқа **«ҚБПү» деген белгісі** ғана емес *(ӘРПК-нің қолданыстағы редакциясында көзделгендей)*, сондай-ақ **«Жасырын» деген белгісі** бар ақпарат та жатқызылады.  Бұл ереже қолданыстағы 2022 жылғы 24 маусымдағы № 429 ҚРҮҚ бекітілген Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларынан туындайды. Қағиданың 3-тармағына сәйкес таратылуы шектелген қызметтік ақпаратқа «ҚБПү» және (немесе) «Жасырын» деген белгілері бар мәліметтер жатады.  *Анықтама:*  *Қағиданың 3-т. сәйкес**«ҚБПү» және (немесе) «Жасырын» деген белгілері бар құжаттарда, істер мен басылымдарда, электрондық және өзге де жеткізгіштерде бекітілген* ***таратылуы шектелген қызметтік ақпаратқа*** *таратылуына шектеулер қызметтік қажеттілікпен белгіленетін мәліметтер жатады.*  Осыған байланысты «Қызметтік бабында пайдалану үшін» деген сөздерді алып тастау ұсынылады. Осылайша, әзірлеуші ұсынған редакцияға сәйкес қол жеткізу шектелген ақпаратқа «ҚБПү» және «Жасырын» деген белгілері бар мәліметтерді қоса алғанда, жалпы таратылуы шектелген қызметтік ақпарат жатқызылатын болады. |
|  | 1-баптың 11) тармақшасы | 1-бап. Осы Заңда пайдаланылатын негізгі ұғымдар      Осы Заңда мынадай негізгі ұғымдар пайдаланылады:  …  11) мемлекеттік органдар қызметінің тиімділігін бағалау интернет-порталы – мемлекеттік органдардың қызметін бағалау туралы ақпаратты, **стратегиялық жоспарлардың және аумақтарды дамыту бағдарламаларының** мақсатты индикаторларына қол жеткізу туралы есептерді орналастыруды, сондай-ақ мемлекеттік органдар қызметін жария талқылауды қамтамасыз ететін ақпараттандыру объектісі;  … | 1-бап. Осы Заңда пайдаланылатын негізгі ұғымдарОсы Заңда мынадай негізгі ұғымдар пайдаланылады:…11) мемлекеттік органдар қызметінің тиімділігін бағалау интернет-порталы – мемлекеттік органдардың қызметін бағалау туралы ақпаратты, Қазақстан Республикасының заңнамасына сәйкес әзірленетін мемлекеттік органдардың даму жоспарларының және облыстың, республикалық маңызы бар қаланың, астананың даму жоспарларының нысаналы индикаторларына қол жеткізу туралы есептерді орналастыруды, сондай-ақ мемлекеттік органдардың қызметін жария талқылауды қамтамасыз ететін ақпараттандыру объектісі; ... | Ақпарат иеленушілерінің проактивтілігін арттыру мақұлданған Заң жобасының тұжырымдамасында *(5-т.) (22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Аталған түзету «Қазақстан Республикасындағы мемлекеттік жоспарлау жүйесін бекіту туралы» Қазақстан Республикасы Үкіметінің 2017 жылғы 29 қарашадағы № 790 қаулысымен байланыстыру мақсатында ұсынылады.  Мемлекеттік жоспарлау жүйесінің құжаттарына бүгінгі күні мемлекеттік органдардың даму жоспарлары, облыстың, республикалық маңызы бар қаланың, астананың даму жоспарлары жатады. |
|  | 4-бап | 4-бап. Ақпаратқа қол жеткізуді қамтамасыз етудің негізгі қағидаттары **Ақпаратқа қол жеткізуді қамтамасыз ету мынадай қағидаттарға негізделеді:**  **1) заңдылық;**  2) ақпарат иеленушілер қызметінің ашықтығы мен айқындығы;  3) анықтығы мен толықтығы;  4) өзектілігі мен уақтылығы;  5) ақпаратқа тең қол жеткізу;  6) мемлекеттік құпияларды және заңмен қорғалатын өзге де құпияларды жария етпеу;  7) жеке өмірге, жеке басының және отбасының құпиясына қол сұқпау;  8) жеке және заңды тұлғалардың құқықтары мен заңды мүдделерін сақтау;  **9) жоқ;**  **10) жоқ.** | 4-бап. Ақпаратқа қол жеткізуді қамтамасыз етудің негізгі қағидаттары1. Осы Заңның 5-бабында көзделген жағдайларды қоспағанда, ақпарат иеленушілердің иелігіндегі ақпарат ашық болып табылады.2. Ақпаратқа қол жеткізуді қамтамасыз ету мынадай қағидаттарға негізделеді: 1) заңдылық;  2) ақпарат иеленушілер қызметінің ашықтығы мен айқындығы;  3) дәйектілігі мен толықтығы;  4) өзектілігі мен уақтылығы;  5) ақпаратқа тең қол жеткізу;  6) мемлекеттік құпияларды және заңмен қорғалатын өзге де құпияларды жария етпеу;  7) жеке өмірге, жеке басының және отбасының құпиясына қол сұқпау;  8) жеке және заңды тұлғалардың құқықтары мен заңды мүдделерін сақтау;  **9)** **мүгедектігі бар адамдардың қажеттіліктерін есепке алу;**  **10) ақпаратты проактивті тарату.** | Ақпарат иеленушілерінің проактивтілігін арттыру, сондай-ақ мүгедектігі бар адамдар үшін ақпараттың қолжетімділігін қамтамасыз ету қағидаттарын бекіту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т. және 5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Мемлекеттік органдар мен басқа да ақпарат иеленушілері жасалған ақпараттың ашықтығы презумпциясы ақпаратқа қол жеткізу мәселелеріндегі маңызды халықаралық стандарттардың бірі болып табылады.  Бұл қағида ақпаратқа мүмкіндігінше ашық қол жетімділікті орнатады.  Бұл ретте, бүгінгі таңда «Ақпаратқа қол жеткізу туралы» Қазақстан Республикасының Заңында бұл қағидат жоқ.  Сонымен қатар, «Ақпаратқа қол жеткізу туралы» Заңның 4-бабын ақпаратты проактивті тарату *(ақпаратқа ресми сұрау салу бойынша емес, ақпарат иеленушінің өз бастамасы бойынша қол жеткізуді қамтамасыз ету мақсатында)* және мүгедектігі бар адамдардың қажеттіліктерін есепке алу *(Қазақстанның Мүгедектердің құқықтары туралы ратификацияланған конвенциясын орындалуын қамтамасыз ету мақсатында)* сияқтыекі жаңа қағидаттармен толықтыру ұсынылады. |
|  | 5-бап | 5-бап. Ақпаратқа қол жеткізу құқығын шектеу       Ақпаратқа қол жеткізу құқығы тек заңдармен және конституциялық құрылысты қорғау, қоғамдық тәртіпті, адамның құқықтары мен бостандықтарын, халықтың денсаулығы мен имандылығын сақтау мақсатында қажетті шамада ғана **шектелуі мүмкін.** | 5-бап. Ақпаратқа қол жеткізу құқығын шектеу1. Ақпаратқа қол жеткізу құқығы тек қана заңдармен және конституциялық құрылысты қорғау, қоғамдық тәртіпті, адамның құқықтары мен бостандықтарын, халықтың денсаулығы мен имандылығын сақтау мақсатында қажетті шамада ғана шектеледі.2. Ақпаратқа қол жеткізуді шектеу осы баптың 1-тармағында көрсетілген мақсаттарға қол жеткізу үшін қажетті белгілі бір мерзімге ғана жүзеге асырылуға тиіс.3. Егер осы баптың 1-тармағының талаптарына ақпараттың бір бөлігі ғана сәйкес келсе, онда тек қана осы бөлікке қол жеткізу шектеледі. **4. Осы баптың 1-тармағында көрсетілген мақсаттарға белгіленген мерзімде қол жеткізілмеген жағдайда, шектеу мерзімі қайта қаралуы мүмкін.** | «ҚБПү» белгісі бар таратылуы шектелген қызметтік ақпаратқа мәліметтерді жатқызу тәртібін жетілдіру мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж. заң жобалау қызметі мәселелері жөніндегі ВАК 608-ші отырысының хаттамасы)* көзделген.  Ақпаратты «ҚБПү»-ға жатқызудың қолданыстағы тәртібі **жұртшылық тарапынан наразылық туғызады**. Бұған дейін Қазақстан Республикасы Парламенті Мәжілісінің Төрағасы мен Қазақстан Республикасы Премьер-Министрінің атына 2020 жылғы 4 қазандағы № 12 «Anticorruption SMG» Сыбайлас жемқорлыққа қарсы қызметіндегі азаматтық бастамаға жәрдемдесу қорының арнайы мониторингтік тобының 100-ден астам БАҚ, қоғамдық бірлестіктер, зерттеу ұйымдарының өкілдері және т.б. қол қойған ақпаратты ҚБПү-ға жатқызу рәсімін реформалау қажеттігі туралы ұжымдық өтініші келіп түскен болатын.  Сонымен қатар, бұқаралық ақпарат құралдарында ҚБПү-ға жатқызу арқылы ақпаратқа қол жетімділікті шектеудің белгілі бір фактілері бойынша теріс материалдар (мемлекеттік қызметшілердің жалақысы туралы, коронавируспен күресуге бөлінген қаражат туралы ақпарат және т.б.) мерзімді түрде шығады.  Бұл тезис жұмыс тобының алаңында, оның ішінде мемлекеттік органдар өкілдерінен заң жобасын әзірлеу шеңберінде өз қолдауын тапты. Мемлекеттік органдар қолданыстағы тәртіп «ҚБПү» грифін беру барысында мемлекеттік орган ішінде көптеген даулы мәселелер туғызатынын атап өтті. Сондай-ақ, ҚР ҰҚК өкілдері қазіргі уақытта мемлекеттік органдардың белгілі бір мәліметтерді ҚБПү-ға жатқызуының негізділігін бақылайтын уәкілетті мемлекеттік орган жоқ екенін атап өтті, бұл тәртіпті заңнамалық деңгейде нақты регламенттеуді талап етеді.  Бүгінгі күні қызметтік ақпаратты ҚБПү-ға жатқызу тәртібі **заңға тәуелді деңгейде** белгіленді *(Қағидалар 24.06.2022 ж. № 429 ҚРҮҚ бекітілген)*, бұл халықаралық және қазақстандық жұртшылық тарапынан сын тудырады. Қағидаларда ақпаратқа қол жеткізуді шектеу үшін нақты негіздер жоқ. Нәтижесінде мемлекеттік органдар «ҚБПү» белгісін теріс пайдаланады *(шешім орындаушы және лауазымды тұлға деңгейінде қабылданады)*.  Осыған байланысты **заңнамалық деңгейде мынаны бекіту ұсынылады:**  1) ақпаратқа қол жеткізу құқығы тек **заңдармен шектеледі**.  Сонымен, Конституцияға сәйкес адам мен азаматтың құқықтары мен бостандықтары тек заңдармен шектеледі.  Мәселен, ақпаратқа қол жеткізу құқығы «Мемлекеттік құпиялар туралы» Заңға, «Дербес деректер және оларды қорғау туралы» Заңға, «Банктер және банк қызметі туралы» Заңға және т.б. сәйкес шектелуі мүмкін.  2) ақпаратқа қол жеткізуді шектеу белгілі бір мерзімге ғана мүмкін болады.  Ақпаратқа қол жеткізуді кез келген шектеудің белгілі бір мақсатқа жету үшін **уақыт шеңбері** болуы тиіс *(мысалы, мемлекеттік орган тексеру жүргізеді және тексеру жүргізу кезеңінде (яғни, шешім қабылданғанға дейін) ақпаратқа қол жеткізуді уақытша шектейді, алайда тексеру аяқталғаннан кейін коммерциялық құпияны, дербес деректерді және т.б. қоспағанда, тексеру қорытындыларын береді).*  Жалпы, бұл түзету қолданыстағы заңнаманың нормаларымен **сәйкестендіріледі**. Мәселен, «Мемлекеттік құпиялар туралы» Заңға сәйкес мемлекеттік құпияларды құрайтын мәліметтерді құпияландыру мерзімі **30 жылдан** аспауға тиіс. Тағы бір мысал, Мәліметтерді таратылуы шектелген қызметтік ақпаратқа жатқызу және онымен жұмыс істеу қағидаларына сәйкес,  таратылуы шектелген қызметтік ақпаратқа «ҚБПү» белгісін беру мерзімі **15 жылдан** аспауға тиіс;  3) құжаттың бір бөлігіне қол жеткізуді шектеу.  Түзетудің мәні мемлекеттік органның бүкіл құжатқа «ҚБПү»/«Жасырын» белгісін **әдепкі бойынша бермеуі** болып табылады.  Яғни, егер жеке немесе заңды тұлға сұратқан қызметтік құжат **қол жеткізу шектелген мәліметтерді де, сондай-ақ жалпыға қолжетімді мәліметтерді** де қамтыған жағдайда, мемлекеттік орган қол жеткізу шектелген мәліметтерді қамтымайтын құжаттың бөлігіне қол жеткізуді ұсынуға міндетті болады *(құжаттың көшірмесін беруге не ұсыну барысында техникалық жағынан жасыруға).*  Осылайша, бұл түзету мемлекеттік органдардың бүкіл құжатқа «ҚБПү»/ «Жасырын» белгісін беру құқығын теріс пайдалануға негіз бермеу мақсатында қажет. |
|  | 6-2 баптың 1-1) тармақшасы | **6-2-бап. Уәкілетті органдардың құзыреті**  1. Ақпаратқа қол жеткізу саласындағы уәкілетті орган:  …  **1-1) жоқ;**  … | **6-2-бап. Уәкілетті органдардың құзыреті**  1. Ақпаратқа қол жеткізу саласындағы уәкілетті орган:  …  **1-1) ақпаратқа қол жеткізу саласында мемлекеттік бақылауды жүзеге асырады;**  **…** | Ақпарат иеленушілердің ақпаратқа қол жеткізуін қамтамасыз етуді мониторингілеу мен бақылаудың тиімді тетіктерін енгізу, сондай-ақ жауапкершілікті күшейту мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж.заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мемлекеттік органдардың ақпаратқа қол жеткізу туралы заң талаптарын орындамауының жүйелі сипатқа ие болуымен байланысты.  Қазіргі проблема ҚР МАМ атына ақпаратқа қол жеткізу құқығын заңсыз шектеу фактілері бойынша азаматтар мен ұйымдардың шағымдарының тез өсуіне алып келеді.  Бұл мониторинг пен бақылау тетіктерін заңнамалық деңгейде бекіту қажеттілігін айқындайды *(ҚР-ның 2030 жылға дейінгі құқықтық саясат тұжырымдамасында көзделген).*  Соңғы 3 жылда тіркелген құқық бұзушылықтардың саны *(Құқықтық статистика және арнайы есепке алу жөніндегі комитеттің деректері бойынша, 2019 жылы – 6, 2020 жылы – 0, 2021 жылы – 5, 2022 жылы – 6)* ақпаратқа қол жеткізу құқығын қорғаудың қолданыстағы тетігінің тиімділігі төмен екенін көрсетеді. Мәселен, бүгінде прокуратура органдары ӘҚБтК-нің 805-бабына сәйкес ақпаратқа қол жеткізу құқығын заңсыз шектегені үшін әкімшілік құқық бұзушылық туралы істерді қозғайды, ал мамандандырылған аудандық және оларға теңестірілген әкімшілік құқық бұзушылық соттарының судьялары осындай істерді қарайды.  Бұл ретте мәртебесі «Ақпаратқа қол жеткізу туралы» Заңның 6-2-бабында айқындалған ақпаратқа қол жеткізу саласындағы уәкілетті органның (МАМ) ақпаратқа қол жеткізу саласында бақылау-қадағалау өкілеттіктері жоқ. Ал сотқа жүгіну ақпаратты пайдаланушылар үшін шығындарға әкеледі, сондықтан сот мәселені шешудің соңғы сатысы ретінде қарастырылады.  Осыған байланысты, ақпаратқа қол жеткізу саласындағы уәкілетті органға (ҚР МАМ) ақпаратқа қол жеткізу саласындағы мемлекеттік бақылауды жүзеге асыру функциясын беру ұсынылады. |
| 1. мама | 9-баптың  2-тармағы 2) тармақшасы | 9-бап. Ақпарат иеленушінің құқықтары мен міндеттері ...  2. Ақпарат иеленуші:  ... 2) ақпаратқа қол жеткізуді қамтамасыз етуге қажетті ұйымдастырушылық-техникалық және басқа да жағдайларды өз өкілеттіктері шегінде қамтамасыз етуге; ... | 9-бап. Ақпарат иеленушінің құқықтары мен міндеттері ...  2. Ақпарат иеленуші:  ...  2) **өзінің қызметі процесінде жасалатын және (немесе) жиналатын ақпаратқа тиімді және уақтылы қол жеткізу үшін** қажетті ұйымдастырушылық-техникалық және басқа да жағдайларды өз өкілеттіктері **шеңберінде** қамтамасыз етуге; … | Ақпарат иеленушілерінің проактивтілігін арттыру мақұлданған Заң жобасының тұжырымдамасында (5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету редакцияны жақсарту мақсатында енгізіледі және ақпаратқа тиімді қол жеткізуді қамтамасыз етуге бағытталған.  ***Анықтама****: БҰҰ-ның Адам және қоршаған орта құқықтарының 16 негіздемелік қағидаттарының бірінде «Мемлекеттер жұртшылыққа қоршаған орта мәселелері бойынша ақпаратқа қол жеткізуді, мәліметтерді жинау және тарату жолымен, сондай-ақ сұрау салу бойынша кез келген адамға ақпаратқа қолайлы, тиімді және уақтылы қол жеткізуді қамтамасыз етуі тиіс» деп айтылған.* |
|  | 9-баптың  2-1-тармағы | 9-бап. Ақпарат иеленушінің құқықтары мен міндеттері ...  2-1. Осы Заңның 8-бабының 1) тармақшасында көрсетілген ақпарат иеленушілердің ақпаратқа қол жеткізуді қамтамасыз етуге **ішкі мониторингті** және **оны үйлестіруді** жүзеге асыратын уәкілетті құрылымдық бөлімшесінің болуы немесе ақпаратқа қол жеткізу мәселелері жөніндегі уәкілетті адамды тағайындауы міндетті. | 9-бап. Ақпарат иеленушінің құқықтары мен міндеттері ...  **2-1. Осы Заңның 8-бабының 1) тармақшасында көрсетілген ақпарат** иеленушілері: 1) ақпарат иеленушінің иелігіндегі ақпаратқа қол жеткізуді қамтамасыз етуге мониторингті, үйлестіруді және ішкі бақылауды жүзеге асыратын ақпаратқа қол жеткізу мәселелері жөніндегі уәкілетті құрылымдық бөлімшенің болуына немесе уәкілетті адамды тағайындауға; **2) ақпаратқа қол жеткізу құқығын шектеу туралы шешім қабылдаған кезде осы Заңның 5-бабын басшылыққа алуға;**  **3) қол жеткізу шектелген ақпаратты қоспағанда, өзінің қызметі процесінде жасалатын және (немесе) жиналатын ақпаратты проактивті түрде таратуға міндетті.**  **Ақпаратты проактивті түрде тарату жиі сұралатын және сұранысқа ие ақпаратты талдауға сүйене отырып, ашық деректердің интернет-порталында орналастырылатын мемлекеттік органдардың ашық деректерінің бірыңғай тізбесіне кірмейтін ашық деректерді өз бастамасы бойынша орналастыру түрінде жүзеге асырылады.**  **...** | Ақпарат иеленушілердің ақпаратқа қол жеткізуін қамтамасыз етуін мониторингтеу мен бақылаудың тиімді тетіктерін енгізу, сондай-ақ ақпарат иеленушілердің проактивтілігін мақұлданған реттеуші саясаттың консультативтік құжатында (1-т.) және Заң жобасының тұжырымдамасында (1-т. және 5-т.) *(22.12.2022 ж.заң жобалау қызметі мәселелері бойынша ВАК 608-ші отырысының хаттамасы)* көзделген.  *1) тармақша бойынша*  «Ақпаратқа қол жеткізу туралы» Заңның 9-бабының талаптарына сәйкес 2021 жылдан бастап барлық мемлекеттік органдарда ақпаратқа қол жеткізу мәселелер жөніндегі уәкілетті адамдар (бөлімшелер) айқындалды.  Сонымен қатар, тәжірибе ішкі ведомстволық бақылауды жүзеге асыру бөлігінде уәкілетті адамдарды күшейту қажеттігін көрсетті.  *2) тармақша бойынша*  «Ақпаратқа қол жеткізу туралы» Заңның 5-бабына енгізілетін түзетулерге байланысты.  *3) тармақша бойынша*  Ақпаратты проактивті таратудың жаңа қағидатын енгізуге байланысты |
|  | 12-баптың 1-тармағының 1-бөлігі | 12-бап. Ақпарат иеленушілер орналасқан үй-жайларда ақпаратты орналастыру       1. Ақпарат иеленушілер өздері орналасқан үй-жайларда өз қызметі туралы ақпараты бар ақпараттық стендтерді және (немесе) ұқсас мақсаттағы басқа да техникалық құралдарды орналастырады **және мүгедектігі бар адамдардың оларға еркін қол жеткізуіне жағдайлар жасайды.** … | 12-бап. Ақпарат иеленушілер орналасқан үй-жайларда ақпаратты орналастыру 1. Ақпарат иеленушілер өздері орналасқан үй-жайларда өз қызметі туралы ақпараты бар ақпараттық стендтерді және (немесе) ұқсас мақсаттағы басқа да техникалық құралдарды орналастырады.  … | Мүгедектігі бар адамдардың ақпаратқа қол жеткізуін мемлекеттің қамтамасыз ету тәсілдерін кеңейту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 16-баптың 1-тармағының бірінші бөлігі | 16-бап. Интернет-ресурстарда ақпарат орналастыру … 1. Ақпарат иеленушілер интернет-ресурстарды мүгедектігі бар адамдар үшін қолжетімділіктің қамтамасыз етілуін ескере отырып жасайды. **…** | 16-бап. Интернет-ресурстарда ақпарат орналастыру … 1. Ақпарат иеленушілер интернет-ресурстарды жасайды. … | Мүгедектігі бар адамдардың ақпаратқа қол жеткізуін мемлекеттің қамтамасыз ету тәсілдерін кеңейту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 16-баптың 3-тармағының бірінші бөлігі | 16-бап. Интернет-ресурстарда ақпарат орналастыру …  3. Осы Заңның 8-бабының 1) тармақшасында көрсетілген ақпарат иеленушілер өз құзыреті шегінде интернет-ресурстарда:  … | 16-бап. Интернет-ресурстарда ақпарат орналастыру…3. Осы Заңның 8-бабының 1) тармақшасында көрсетілген ақпарат иеленушілер өз құзыреті шегінде орналастыру және жаңарту күнін көрсете отырып, интернет-ресурстарда:… | Ақпарат иеленушілерінің проактивтілігін арттыру мақұлданған Заң жобасының тұжырымдамасында (5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 16-баптың  14-1-тармағы | **16-бап. Интернет-ресурстарда ақпарат орналастыру**  …  **14-1. Мемлекеттік органдар мен квазимемлекеттік сектор субъектілерінің интернет-ресурстары көру және (немесе) есту қабілеті бұзылған мүгедектігі бар адамдардың пайдалануы үшін бейімделуге тиіс.** | **16-бап. Интернет-ресурстарда ақпарат орналастыру**  …  **14-1. Алып тасталсын.** | Мүгедектігі бар адамдардың ақпаратқа қол жеткізуін мемлекеттің қамтамасыз ету тәсілдерін кеңейту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 17-баптың 1-тармағы | 17-бап. «Электрондық үкіметтің» веб-порталында ақпарат орналастыру1. Ақпарат пайдаланушылар осы Заңға сәйкес ақпарат иеленушілер «электрондық үкімет» веб-порталының құрамдастарында мүгедектігі бар адамдар үшін қолжетімділіктің қамтамасыз етілуін ескере отырып орналастыратын ақпаратты ала алады және пайдалана алады, сондай-ақ «электрондық үкімет» веб-порталында тіркелген не «электрондық үкімет» веб-порталының құрамдастарында авторландырылған жағдайда оны талқылауға қатыса алады. ... | 17-бап. «Электрондық үкіметтің» веб-порталында ақпарат орналастыру1. Ақпарат пайдаланушылар осы Заңға сәйкес ақпарат иеленушілер «электрондық үкімет» веб-порталының құрамдастарында орналастыратын ақпаратты ала алады және пайдалана алады, сондай-ақ «электрондық үкімет» веб-порталында тіркелген не «электрондық үкімет» веб-порталының құрамдастарында авторландырылған жағдайда оны талқылауға қатыса алады.... | Мүгедектігі бар адамдардың ақпаратқа қол жеткізуін мемлекеттің қамтамасыз ету тәсілдерін кеңейту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 17-баптың  2-тармағының бірінші бөлігі | 17-бап. «Электрондық үкіметтің» веб-порталында ақпарат орналастыру ....  2. Ашық деректердің интернет-порталында осы Заңның 8-бабының 1), 2), 3) және 7) тармақшаларында көрсетілген ақпарат иеленушілер ашық деректерді орналастырады. … | 17-бап. «Электрондық үкіметтің» веб-порталында ақпарат орналастыру…2. Ашық деректердің интернет-порталында осы Заңның 8-бабының 1), 2), 3) және 7) тармақшаларында көрсетілген ақпарат иеленушілер ашық деректерді орналастырады және уақтылы өзектендіреді.… | Ақпарат иеленушілерінің проактивтілігін арттыру мақұлданған Заң жобасының тұжырымдамасында (5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мүгедектігі бар адамдар үшін ақпаратқа қол жеткізуді қамтамасыз етуге байланысты барлық мәселелер жинақталатын «Ақпаратқа қол жеткізу туралы» Заңда «Мүгедектігі бар адамдардың ақпаратқа қол жеткізуін қамтамасыз ету» деген жаңа 17-1-баптың енгізілуіне байланысты ұсынылады. |
|  | 17-баптың 2-тармағының үшінші бөлігі | 17-бап. «Электрондық үкіметтің» веб-порталында ақпарат орналастыру ... Ақпарат иеленушілер ақпаратты ашық деректердің интернет-порталында өз бастамасы бойынша да орналастыруға құқылы. | 17-бап. «Электрондық үкіметтің» веб-порталында ақпарат орналастыру ... Ақпарат иеленушілер ақпаратты проактивті түрде тарату мақсатында ашық деректердің интернет-порталында өз бастамасы бойынша да орналастыруға құқылы. | Ақпарат иеленушілерінің проактивтілігін арттыру мақұлданған Заң жобасының тұжырымдамасында (5-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Бұл түзету мемлекеттік органдардың ақпаратқа қол жеткізуді қамтамасыз етудің бекітілетін жаңа қағидатын – «ақпаратты проактивті тарату» іске асыру мақсатында енгізіледі. |
|  | 17-баптың  5-тармағы | 17-бап. «Электрондық үкіметтің» веб-порталында ақпарат орналастыру …  5. Мемлекеттік органдар қызметінің тиімділігін бағалау интернет-порталында осы Заңның 8-бабының 1) тармақшасында көрсетілген ақпарат иеленушілер өз құзыреті шегінде мемлекеттік органдардың қызметін бағалау туралы ақпаратты, **стратегиялық жоспарлардың және аумақтарды дамыту бағдарламаларының** нысаналы индикаторларына қол жеткізу туралы есептерді орналастырады, сондай-ақ мемлекеттік органдардың қызметіне жария талқылау өткізеді. | 17-бап. «Электрондық үкіметтің» веб-порталында ақпарат орналастыру …  5. Осы Заңның 8-бабының 1) тармақшасында көрсетілген ақпарат иеленушілер өз құзыреті шегінде мемлекеттік органдар қызметінің тиімділігін бағалаудың интернет-порталында мемлекеттік органдардың қызметін бағалау туралы ақпаратты, **мемлекеттік органдардың даму жоспарларының және облыстың, республикалық маңызы бар қаланың, астананың даму жоспарларының** нысаналы индикаторларына қол жеткізу туралы есептерді орналастырады және уақтылы өзектендіреді, сондай-ақ мемлекеттік органдардың қызметіне жария талқылау жүргізеді. | Ақпарат иеленушілерінің проактивтілігін арттыру мақұлданған Заң жобасының тұжырымдамасында *(5-т.) (22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Аталған түзету «Қазақстан Республикасындағы мемлекеттік жоспарлау жүйесін бекіту туралы» Қазақстан Республикасы Үкіметінің 2017 жылғы 29 қарашадағы № 790 қаулысымен байланыстыру мақсатында ұсынылады.  Мемлекеттік жоспарлау жүйесінің құжаттарына бүгінгі күні мемлекеттік органдардың даму жоспарлары, облыстың, республикалық маңызы бар қаланың, астананың даму жоспарлары жатады. |
|  | 17-1 бап | Жоқ | **17-1-бап. Мүгедектігі бар адамдардың ақпаратқа қол жеткізуін қамтамасыз ету**  **1. Мемлекет Қазақстан Республикасының заңнамасына сәйкес мүгедектігі бар адамдарды:**  **1) мүгедектігі бар адамдарға арналған мерзімді, ғылыми, оқу-әдістемелік, анықтамалық-ақпараттық және көркем әдебиет шығару;**  **2) Қазақстан Республикасының телерадио хабарларын тарату туралы заңнамасына сәйкес жаңалықтар сипатындағы кемінде бір телебағдарламаны сурдоаударма немесе субтитрлер түріндегі аударма;**  **3) ақпарат иеленушілердің интернет-ресурстарының мүгедектігі бар адамдарға арналған ұлттық стандартқа сәйкестігі;**  **4) көру және (немесе) есту қабілеті бұзылған мүгедектігі бар адамдардың пайдалануы үшін мемлекеттік органдар мен квазимемлекеттік сектор субъектілерінің интернет-ресурстарының бейімделуі;**  **5) ақпарат иеленушілердің қызметі туралы ақпаратпен бірге ақпараттық стендтерге және (немесе) ұқсас мақсаттағы басқа да техникалық құралдарға еркін қол жеткізу;**  **6) халықты әлеуметтік қорғау саласындағы уәкілетті органның және оның аумақтық бөлімшелерінің ресми интернет-ресурсында мүгедектігі бар адамдарды әлеуметтік қорғау шаралары туралы өзекті және толық ақпаратты орналастыру арқылы ақпаратқа қол жеткізуін қамтамасыз етеді.**  **2. Есту қабілеті бұзылған балаларға арналған білім беру ұйымдарының оқу бағдарламаларында да қолданылатын тұлғааралық қарым-қатынас құралы ретінде ымдау тіліне аударма қолданылады.** | Мүгедектігі бар адамдардың ақпаратқа қол жеткізуін мемлекеттің қамтамасыз ету тәсілдерін кеңейту мақұлданған реттеуші саясаттың консультативтік құжатында (2-т.) және Заң жобасының тұжырымдамасында (2-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  ҚР Президентінің тапсырмасын іске асыру үшін ҚР Әлеуметтік кодексі қабылданды, онда азаматтардың әлеуметтік қорғауға құқықтарын қоса алғанда, әлеуметтік қамсыздандыру процестерін регламенттейтін барлық НҚА біріктірілді.  Осындай НҚА-ның бірі «Қазақстан Республикасында мүгедектігі бар адамдарды әлеуметтік қорғау туралы» ҚР Заңы болып табылады, алайда Әлеуметтік кодекске оның *«Мүгедектегі бар адамдарды ақпаратқа қол жеткізуді қамтамасыз ету»* деген 28-бабы кірмеген.  «Қазақстан Республикасында мүгедектігі бар адамдарды әлеуметтік қорғау туралы» ҚР Заңының 28-бабына ұқсас нормалардың болуына НҚА-ның талдауы олардың жоқтығын көрсетті.  Осыған байланысты осы саладағы қоғамдық қатынастарды реттейтін НҚА ретінде «Ақпаратқа қол жеткізу туралы» ҚР Заңында «Қазақстан Республикасында мүгедектігі бар адамдарды әлеуметтік қорғау туралы» ҚР Заңының 28-бабының нормаларын сақтауды қамтамасыз ету орынды.  *1-тармақтың 1) тармақшасына қатысты*  Бұл талап бұрын «Қазақстан Республикасында мүгедектігі бар адамдарды әлеуметтік қорғау туралы» ҚР Заңында көзделген (ҚР Әлеуметтік кодексі күшіне енгенге дейін), яғни бұл жаңашылдық емес және бюджеттен қосымша қаражат талап етпейді.  *1-тармақтың 2) тармақшасына қатысты*  Бұл талап бұрын «Қазақстан Республикасында мүгедектігі бар адамдарды әлеуметтік қорғау туралы» ҚР Заңында көзделген (ҚР Әлеуметтік кодексі күшіне енгенге дейін), яғни бұл жаңашылдық емес және бюджеттен қосымша қаражат талап етпейді.  *1-тармақтың 3), 4), 5) тармақшаларына қатысты*  Осы тармақшалар «Ақпаратқа қол жеткізу туралы» ҚР Заңының қолданыстағы нормалары болып табылады (12, 16-баптар), мүгедектігі бар адамдардың ақпаратқа қол жеткізуін қамтамасыз ету мәселелерін заңның бір бабында шоғырландыру мақсатында ұсынылып отырған 17-1-бапқа көшірілді. Осылайша, олар бюджеттен қосымша қаражат бөлуді талап етпейді.  *1-тармақтың 6) тармақшасына қатысты*  Бұл талап бюджеттен қосымша қаражат бөлуді талап етпейді, өйткені ол сайтта қолда бар ақпаратты орналастыруды білдіреді.  *2-тармаққа қатысты*  Бұл норма бұған дейін «Қазақстан Республикасында мүгедектігі бар адамдарды әлеуметтік қорғау туралы» ҚР Заңында көзделген (ҚР Әлеуметтік кодексі күшіне енгенге дейін), яғни бұл жаңашылдық емес және бюджеттен қосымша қаражат талап етпейді. |
|  | 19-1-бап | Жоқ | **19-1-бап. Ақпаратқа қол жеткізу саласындағы мемлекеттік бақылау**  **1. Ақпаратқа қол жеткізу саласындағы мемлекеттік бақылауды ақпаратқа қол жеткізу саласындағы уәкілетті орган бақылау субъектісіне бармай профилактикалық бақылау және жоспардан тыс тексеру жүргізу нысанында осы Заңға сәйкес бақылау субъектілері (объектілері) қызметінің Қазақстан Республикасы ақпаратқа қол жеткізу саласындағы заңнамасының талаптарына сәйкестігі тұрғысынан жүзеге асырады.**  **2. Қазақстан Республикасының Ұлттық Банкін, соттарды және сот әкімшілігі саласындағы уәкілетті органды қоспағанда, осы Заңның 8-бабының 1), 2) тармақшаларында көрсетілген ақпарат иеленушілері ақпаратқа қол жеткізу саласындағы бақылау субъектілері болып табылады.**  **3. Мыналар ақпаратқа қол жеткізу саласындағы мемлекеттік бақылау объектілері болып табылады:**  **1) қызмет туралы ақпараты бар ақпараттық стендтер және (немесе) ұқсас мақсаттағы басқа да техникалық құралдар;**  **2) ресми интернет-ресурстар;**  **3) «электрондық үкімет» веб-порталының құрамдастары;**  **4) ашық отырыстардың онлайн-трансляциялары, жалпыға қолжетімді интернет-ресурста сақталған ашық отырыстың жазбалары және (немесе) жазбаларына сілтемелер;**  **5) ашық отырыстардың хаттамалары мен стенограммалары;**  **6) бақылау субъектіге бармай профилактикалық бақылаудың және (немесе) жоспардан тыс тексерудің нысанасына жататын қағаз және (немесе) электрондық жеткізгіштердегі материалдар, құжаттар және мәліметтер не олардың көшірмелері.**  **4. Бақылау субъектісіне бармай профилактикалық бақылауды ақпаратқа қол жеткізу саласындағы уәкілетті орган ақпараттық жүйелерді, электрондық ақпараттық ресурстарды, ашық көздерді, бұқаралық ақпарат құралдарын талдау және олардың деректері, жеке және заңды тұлғалардың жолданымдары, сондай-ақ бақылау субъектісінің қызметі туралы басқа да мәліметтер негізінде жүзеге асырады.**  **5.  Бұзушылықтардың уақтылы жолын кесу және оларға жол бермеу, бақылау субъектілеріне бармай профилактикалық бақылаудың нәтижелері бойынша анықталған бұзушылықтарды өз бетінше жою құқығын беру бақылау субъектісіне бармай профилактикалық бақылаудың мақсаттары болып табылады.**  **6. Бақылау субъектісіне бармай профилактикалық бақылау тоқсанына бір реттен жиілетпей жүргізіледі.**  **7. Бақылау субъектісіне бармай профилактикалық бақылау нәтижелері бойынша бұзушылықтар анықталған кезде бірінші басшының не оны алмастыратын адамның атына бұзушылықтар анықталған күннен бастап бұзушылықтарды жою туралы ұсыным үш жұмыс күнінен кешіктірілмейтін мерзімде ресімделеді және жіберіледі.**  **8. Ақпаратқа қол жеткізу саласындағы уәкілетті органның бұзушылықтарды жою туралы ұсынымдарында:**  **1) ұсынымның шығыс нөмірі және тіркелген күні;**  **2) осы Заңның және ақпаратқа қол жеткізу саласындағы өзге де нормативтік құқықтық актілердің нақты нормаларына сілтеме жасай отырып анықталған бұзушылықтар;**  **3) бұзушылықтарды жою үшін бақылау субъектісіне қабылдау қажет ұсынымдар мен шаралар;**  **4) бұзушылықтарды жою үшін белгіленген мерзім;**  **5) ақпаратқа қол жеткізу саласындағы уәкілетті органның лауазымды адамның қысқартып жазылған аты мен әкесінің аты және тегі, қолы көрсетіледі.**  **9. Бұзушылықтарды жою туралы ұсыным төменде көрсетілген тәсілдердің бірімен жіберіледі және мынадай жағдайларда:**  **1) пошта арқылы – пошта жөнелтілімін тапсырысты хатпен алғаны туралы хабардар етілген күннен бастап;**  **2) электрондық тәсілмен – электрондық құжат айналымы жүйесі арқылы жеткізу туралы хабардар етілген күннен бастап тапсырылды деп есептеледі.**  **10. Бұзушылықтарды жою туралы ұсынымдарды қабылдаудан және тіркеуден бас тартуға тыйым салынады.**  **11. Бақылау субъектісіне бармай профилактикалық бақылау нәтижелері бойынша анықталған бұзушылықтарды жою туралы ұсыным ол табыс етілген күннен кейінгі күннен бастап күнтізбелік отыз күннен аспайтын мерзімде орындалуға тиіс.**  **12. Бақылау субъектісі ұсынымда көрсетілген бұзушылықтармен келіспеген жағдайда ол табыс етілген күннен кейінгі күннен бастап бес жұмыс күні ішінде ақпаратқа қол жеткізу саласындағы уәкілетті органға қарсылық жіберуге құқылы.**  **Ақпаратқа қол жеткізу саласындағы уәкілетті орган бақылау субъектісінің қарсылығын қарайды және бес жұмыс күні ішінде уәждемелі жауап береді.**  **Уәждемелі жауап қайта қаралмауға тиіс.**  **13. Бұзушылықтарды жою туралы ұсынымның орындалуы жөніндегі ақпаратты бақылау субъектісі ұсыным орындалған күннен бастап екі жұмыс күнінен кешіктірілмейтін мерзімде ақпаратқа қол жеткізу саласындағы уәкілетті органға жібереді.**  **Анықталған бұзушылықтарды жою туралы ұсынылған ақпаратқа бақылау субъектісі бұзушылықтарды жою фактісін дәлелдейтін материалдарды қоса береді.**  **14. Бақылау субъектісінен бұзушылықтарды жою туралы ұсынымның орындалуы жөніндегі ақпаратты алғаннан кейін ақпаратқа қол жеткізу саласындағы уәкілетті орган мынадай:**  **1) ұсынымның орындалғаны туралы;**  **2) ұсынымның орындалмағаны не ішінара орындалғаны туралы шешімдердің бірін қабылдайды.**  **15. Жоспардан тыс тексеруді тағайындау үшін:**  **1) бұзушылықтарды жою туралы ұсынымды орындамау не ішінара орындау;**  **2) бұзушылықтарды жою туралы ұсынымның орындалуы жөніндегі ақпаратты бермеу;**  **3) жеке және заңды тұлғалардың Қазақстан Республикасының ақпаратқа қол жеткізу саласындағы заңнамасының талаптары бұзылды деген сенімді негіздері мен растайтын дәлелдемелері болған кезде осындай бұзушылықтар жөніндегі жолданымдары негіз болып табылады.**  **16. Жоспардан тыс тексеру осы баптың 15-тармағында көзделген негіздердің бірі туындаған кезден бастап бес жұмыс күні ішінде бақылау субъектісіне хабарламастан тағайындалады.**  **17. Бақылау субъектілері не олардың уәкілетті өкілдері жоспардан тыс тексеру жүргізілген кезде:**  **1) жоспардан тыс тексеру жүргізуге келген ақпаратқа қол жеткізу саласындағы уәкілетті органның лауазымды адамын (адамдарын):**  **осы Заңда белгіленген жоспардан тыс тексеруді тағайындау туралы актіде көрсетілген мерзімдерге сәйкес келмейтін мерзімдерден асып кету не өтуі;**  **осы баптың 20-тармағында көзделген құжаттар болмаған жағдайларда жоспардан тыс тексеруге жібермеуге;**  **2) жоспардан тыс тексеру нәтижелері туралы актіге шағым жасауға құқылы.**  **18. Бақылау субъектілері не олардың уәкілетті өкілдері жоспардан тыс тексеру жүргізілген кезде:**  **1)  ақпаратқа қол жеткізу саласындағы уәкілетті органның лауазымды адамының (адамдарының) бақылау субъектісінің аумағына және үй-жайларына кедергісіз кіруін қамтамасыз етуге;**  **2) ақпаратқа қол жеткізу саласындағы уәкілетті органның лауазымды адамына (адамдарына) қағаз және электрондық жеткізгіштердегі құжаттарды (мәліметтерді) не жоспардан тыс тексеру нәтижелері туралы актіге іске қоса тіркеу үшін олардың көшірмелерін, сондай-ақ Қазақстан Республикасының мемлекеттік құпиялар және заңнамамен қорғалатын өзге де құпиялар туралы заңнамасында көзделген талаптарды сақтай отырып, жоспардан тыс тексеру нысанасына сәйкес автоматтандырылған дерекқорларға (ақпараттық жүйелерге) қолжетімділік ұсынуға;**  **3) жоспардан тыс тексеру аяқталған күні жоспардан тыс тексеру нәтижелері туралы актінің екінші данасын оны алынғаны туралы белгі қоюға міндетті.**  **19. Жоспардан тыс тексеру жоспардан тыс тексеруді тағайындау туралы акт негізінде жүргізіледі.**  **Жоспардан тыс тексеруді тағайындау туралы акт екі данада жасалады және жоспардан тыс тексеру субъектісінің орналасқан жері бойынша құқықтық статистика және арнайы есепке алу жөніндегі уәкілетті органда тіркеледі.**  **20. Ақпаратқа қол жеткізу саласындағы уәкілетті органның лауазымды адамдары бақылау субъектілеріне жоспардан тыс тексеруді жүргізу кезінде:**  **1) жоспардан тыс тексеруді тағайындау туралы акт;**  **2) қызметтік куәлік не сәйкестендіру картасын ұсынады.**  **Жоспардан тыс тексеруді тағайындау туралы актіде:**  **1) актінің нөмірі мен күні;**  **2) ақпаратқа қол жеткізу саласындағы уәкілетті органның атауы;**  **3) жоспардан тыс тексеру жүргізуге уәкілетті адамның тегі, аты, әкесінің аты (егер ол жеке басын куәландыратын құжатта көрсетілсе) және лауазымы;**  **4) жоспардан тыс тексеру жүргізуге тартылатын мемлекеттік органдар мен ұйымдардың мамандары, консультанттары мен сарапшылары туралы мәліметтер;**  **5) жоспардан тыс тексеруді жүргізуді тағайындалған бақылау субъектісінің атауы, оның орналасқан жері, сәйкестендіру нөмірі;**  **6) тағайындалған жоспардан тыс тексеру нысанасы;**  **7) жоспардан тыс тексеруді жүргізу мерзімі;**  **8) жоспардан тыс тексеру жүргізудің құқықтық негіздері, оның ішінде міндетті талаптары жоспардан тыс тексерілуге тиіс нормативтік құқықтық актілер;**  **9) бақылау субъектісінің осы баптың 17 және 18-тармақтарында көзделген құқықтары мен міндеттері;**  **10) актілерге қол қоюға уәкілетті адамның қолы, ақпаратқа қол жеткізу саласындағы уәкілетті органның мөрі;**  **11) бақылау субъектісі басшысының не оның уәкілетті адамының жоспардан тыс тексеруді тағайындау туралы актіні алғаны немесе алудан бас тартқаны туралы қолы көрсетіледі.**  **21. Жоспардан тыс тексеруді жүргізу мерзімі алдағы жұмыстардың көлемі, қойылған міндеттер ескеріле отырып белгіленеді және он жұмыс күнінен аспауға тиіс.**  **22. Жоспардан тыс тексеруді жүргізу мерзімін ақпаратқа қол жеткізу саласындағы уәкілетті органның басшысы не оны алмастыратын адам тек бір рет бес жұмыс күнінен аспайтын мерзімге ұзарта алады.**  **Жоспардан тыс тексеруді жүргізу мерзімін ұзарту бақылау субъектісі хабардар етіле отырып, жоспардан тыс тексеруді тағайындау туралы алдыңғы актінің нөмірі, тіркелген күні және ұзарту себебі көрсетілетін жоспардан тыс тексеруді ұзарту туралы қосымша актімен ресімделеді.**  **23. Бақылау субъектісіне не оның уәкілетті адамына жоспардан тыс тексеруді тағайындау туралы актіні тапсырған күн жоспардан тыс тексеруді жүргізудің басталуы болып есептеледі.**  **24. Жоспардан тыс тексерулер жүргізу мерзімдері табиғи және техногендік сипаттағы төтенше жағдай туындаған кезде, оның қолданылу кезеңінде көзделген негізгі және уақытша шектеу шаралары ескеріле отырып төтенше жағдай режимі енгізілген кезде тоқтатыла тұрады.**  **25. Жоспардан тыс тексеру нәтижелері бойынша ақпаратқа қол жеткізу саласындағы уәкілетті органның лауазымды адамдары жоспардан тыс тексеру нәтижелері туралы актіні екі данада жасайды.**  **26. Жоспардан тыс тексеру нәтижелері туралы актіде:**  **1) актінің нөмірі, жасалған күні, уақыты және орны;**  **2) ақпаратқа қол жеткізу саласындағы уәкілетті органның атауы;**  **3) оның негізінде жоспардан тыс тексеру жүргізілген жоспардан тыс тексеруді тағайындау туралы актінің күні мен нөмірі;**  **4) жоспардан тыс тексеру жүргізген ақпаратқа қол жеткізу саласындағы уәкілетті органның лауазымды адамының тегі, аты, әкесінің аты (егер ол жеке басын куәландыратын құжатта көрсетілсе) және лауазымы;**  **5) жоспардан тыс тексеру жүргізуге тартылатын мемлекеттік органдар мен ұйымдардың мамандары, консультанттары мен сарапшылары туралы мәліметтер;**  **6) жоспардан тыс тексеруді жүргізу тағайындалған бақылау субъектісінің атауы, оның орналасқан жері, сәйкестендіру нөмірі;**  **7) жоспардан тыс тексеру жүргізу күні, орны мен кезеңі;**  **8) жоспардан тыс тексеру нәтижелері туралы, оның ішінде анықталған бұзушылықтар, олардың сипаты туралы мәліметтер;**  **9) бақылау субъектісінің немесе оның уәкілетті адамының жоспардан тыс тексеру нәтижелері туралы актімен танысу немесе танысудан бас тартуы, олардың қолы немесе қол қоюдан бас тартуы туралы мәліметтер, сондай-ақ жүргізілген жоспардан тыс тексеру нәтижелері бойынша ескертулердің және (немесе) қарсылықтардың болуы туралы белгі;**  **10) жоспардан тыс тексеру жүргізген ақпаратқа қол жеткізу саласындағы уәкілетті органның лауазымды адамының қолы көрсетіледі.**  **27. Жоспардан тыс тексеру жүргізу кезінде Қазақстан Республикасының ақпаратқа қол жеткізу саласындағы заңнамасында белгіленген талаптар бұзылмаған жағдайда тексеру нәтижелері туралы актіде тиісті жазба жазылады.**  **28. Жоспардан тыс тексеру нәтижелері бойынша Қазақстан Республикасының ақпаратқа қол жеткізу саласындағы заңнамасында белгіленген талаптардың бұзылуы анықталған жағдайда жоспардан тыс тексеру нәтижелері туралы акт және анықталған бұзушылықтарды жою туралы нұсқама жасалады.**  **29. Анықталған бұзушылықтарды жою туралы нұсқамада:**  **1) нұсқаманың жасалған күні, уақыты және орыны;**  **2) жоспардан тыс тексеруді жүргізген ақпаратқа қол жеткізу саласындағы уәкілетті органның лауазымды адамының тегі, аты, әкесінің аты (егер ол жеке басын куәландыратын құжатта көрсетілсе) және лауазымы;**  **3) жоспардан тыс тексеруді жүргізу тағайындалған бақылау субъектісінің атауы, жоспардан тыс тексеруді жүргізу кезінде қатысқан уәкілетті адамның лауазымы (болған жағдайда);**  **4) орналасқан жері көрсетілген бақылау объектісінің атауы;**  **5) жоспардан тыс тексеру нәтижелері туралы актінің нөмірі мен күні;**  **6) анықталған бұзушылықтардың тізбесі және оларды жою мерзімін көрсете отырып, анықталған бұзушылықтарды жою туралы талаптар;**  **7) бақылау субъектісінің немесе оның уәкілетті адамының анықталған бұзушылықтарды жою туралы нұсқамамен танысуы немесе танысудан бас тартуы туралы мәліметтер, олардың қолы немесе қол қоюдан бас тартуы;**  **8) ақпаратқа қол жеткізу саласындағы уәкілетті органның жоспардан тыс тексеруді жүргізген лауазымды адамының (адамдарының) қолы көрсетіледі.**  **30. Анықталған бұзушылықтарды жою туралы нұсқамада көрсетілген анықталған бұзушылықтарды жою мерзімдері оны орындаудың нақты мүмкіндігіне ықпал ететін мән-жайлар ескеріле отырып, бірақ анықталған бұзушылықтарды жою туралы нұсқама табыс етілген күннен бастап кемінде күнтізбелік отыз күнде айқындалады.**  **31. Жоспардан тыс тексеру нәтижелері бойынша ескертулер және (немесе) қарсылықтар болған жағдайда бақылау субъектісі оларды жазбаша түрде баяндайды. Ескертулер және (немесе) қарсылықтар жоспардан тыс тексеру нәтижелері туралы актіге қоса беріледі, бұл туралы тиісті белгі жасалады.**  **32. Нұсқаманы белгіленген мерзімде орындамау Қазақстан Республикасының заңнамасында белгіленген жауаптылыққа алып келеді.**  **33. Жоспардан тыс тексеру нәтижелері туралы актіге және (немесе) анықталған бұзушылықтарды жою туралы нұсқамаға Қазақстан Республикасының заңдарында белгіленген тәртіппен шағым жасалуы мүмкін.**  **Шағым жоспардан тыс тексеру нәтижелері туралы актінің және (немесе) анықталған бұзушылықтарды жою туралы нұсқаманың орындалуын тоқтата тұрмайды.**  **34. Жоспардан тыс тексеру нәтижелері туралы акт және (немесе) жоғары тұрған мемлекеттік орган не сот жарамсыз деп таныған анықталған бұзушылықтарды жою туралы нұсқама бақылау субъектісінің Қазақстан Республикасының ақпаратқа қол жеткізу саласындағы заңнамасының талаптарын бұзуының дәлелдемесі болып табылмайды.**  **35. Жоспардан тыс тексерулерді ұйымдастыруға және жүргізуге қойылатын талаптардың өрескел бұзылуына мыналар жатады:**  **1) жоспардан тыс тексеруді жүргізу негіздерінің болмауы;**  **2) жоспардан тыс тексеруді тағайындау туралы актінің болмауы;**  **3) ақпаратқа қол жеткізу саласындағы уәкілетті органның құзыретіне кірмейтін мәселелер бойынша жоспардан тыс тексеруді тағайындау;**  **4) осы бапта көзделген жоспардан тыс тексеруді жүргізу мерзімін бұзу.**  **36. Бақылау субъектісінде түпнұсқада бар құжаттардың көшірмелерін қоспағанда, қосымшалардың көшірмелері бар жоспардан тыс тексеру нәтижелері туралы актінің бір данасы бақылау субъектісіне табысталады.**  **37. Жоспардан тыс тексеруді тағайындау туралы актіде немесе жоспардан тыс тексеру мерзімдерін ұзарту туралы қосымша актіде көрсетілген жоспардан тыс тексерудің аяқталу мерзімінен кешіктірмей жоспардан тыс тексеру нәтижелері туралы актіні бақылау субъектісіне табыс етілген күн жоспардан тыс тексеру мерзімінің аяқталуы болып есептеледі.** | Ақпарат иеленушілердің ақпаратқа қол жеткізуін қамтамасыз етуді мониторингілеу мен бақылаудың тиімді тетіктерін енгізу, сондай-ақ жауапкершілікті күшейту мақұлданған реттеуші саясаттың консультативтік құжатында (3-т.) және Заң жобасының тұжырымдамасында (3-т.) *(22.12.2022 ж. заң жобалау қызметі мәселелері бойынша ВАК 608-ші отырысының хаттамасы)* көзделген.  Ақпаратқа қол жеткізу саласындағы уәкілетті органға ақпаратқа қол жеткізу саласындағы мемлекеттік бақылауды жүзеге асыру жөніндегі құзыретті беруге байланысты («Ақпаратқа қол жеткізу туралы» Заңның 6-2-бабы) осы бапта оны жүзеге асыру тәртібі регламенттеледі.  ҚР МАМ мемлекеттік органдарға орындау үшін ұсынымдар шығара отырып, тоқсанына бір рет субъектіге бармай-ақ профилактикалық бақылауды жүзеге асырады деп болжануда. Егер ұсынымдар орындалмайтын болса, сондай-ақ өтініштер келіп түскен жағдайда жоспардан тыс тексеру тағайындалады (ӘҚБтК-нің 462-бабының негізінде ұйғарым шығарыла отырып).  Ұсынылған өзгерістердің қажеттілігі қолданыстағы бақылау механизмдерінің тиімсіздігінен туындайды. Бүгінгі таңда прокуратура органдары ақпаратқа қол жеткізу құқығын заңсыз шектеу фактілері бойынша әкімшілік іс қозғауда. Сонымен бірге, сотқа жүгіну ақпаратты пайдаланушылар үшін шығындарды талап етеді, сондықтан сот мәселені шешудің соңғы сатысы ретінде қарастырылады.  Бұл ретте, шағымдардың негізгі бөлігі ҚР МАМ-ға келіп түседі. Алайда, ҚР МАМ ақпаратқа қол жеткізуді заңсыз шектеуге келіп түскен шағымдар бойынша бақылау өкілеттіктерінің болмауына байланысты ден қою шараларын қолдана алмайды.  Ұсынылып отырған түзету сонымен қатар Ақпаратқа қол жеткізу саласындағы заңнамалық актілерді бағалайтын The Global Right to Information Rating рейтингіндегі Қазақстанның позициясын жақсартуға мүмкіндік береді («Ақпаратқа қол жеткізу туралы» ҚР Заңы 2022 жылдың қорытындысы бойынша 150 ықтимал ұпайдың 60-на ғана бағаланды, ең нашар нәтиже «Санкциялар және қорғау шаралары» көрсеткіші бойынша қалыптасты - 0 балл).  Бұл түзету бюджеттен қосымша қаражатты қажет етпейді (Мәдениет және ақпарат министрлігінің қолда бар штат саны және бюджеті шеңберінде). |
| **7. «Құқықтық актілер туралы» 2016 жылғы 6 сәуірдегі Қазақстан Республикасының Заңы** | | | | |
|  | 16-баптың  1-тармағы | **16-бап. Заңнамалық актiлердің жобаларын дайындауды жоспарлау**  **1. Заң жобаларын дайындауды перспективалық жоспарлау Заң шығару жұмысының тұжырымдамалық жоспары шеңберінде жүзеге асырылады.**  **…** | **16-бап. Заңнамалық актiлердің жобаларын дайындауды жоспарлау**   1. **Алып тасталсын**   **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 және 2023 жылғы 13 қазандағы № 23-61-11.188-1 тапсырмаларын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау). |
|  | 16-баптың  2-тармағы | **16-бап. Заңнамалық актiлердің жобаларын дайындауды жоспарлау**  **…**  **2. Заң шығару жұмысының тұжырымдамалық жоспары Қазақстан Республикасы Парламентінің кезекті сайланымы кезеңіне қабылданады және онда, өз шеңберінде Қазақстан Республикасы Парламентінің сессиялары бөлінісінде заң жобаларын дайындау болжанатын Қазақстан Республикасы заңнамасының салалары (аялары) көрсетіледі.** | **16-бап. Заңнамалық актiлердің жобаларын дайындауды жоспарлау**  **…**   1. **Алып тасталсын**   **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 және 2023 жылғы 13 қазандағы № 23-61-11.188-1 тапсырмаларын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау). |
|  | 16-баптың  3-тармағы | **16-бап. Заңнамалық актiлердің жобаларын дайындауды жоспарлау**  **…**  **3. Заң шығару жұмысының тұжырымдамалық жоспары Қазақстан Республикасы Парламенті Палаталарының және Қазақстан Республикасы Үкіметінің шоғырландырылған ұсыныстары негізінде жасалады.**  **…** | **16-бап. Заңнамалық актiлердің жобаларын дайындауды жоспарлау**  **…**   1. **Алып тасталсын**   **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 және 2023 жылғы 13 қазандағы № 23-61-11.188-1 тапсырмаларын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау). |
|  | 16-баптың  4-тармағы | **16-бап. Заңнамалық актiлердің жобаларын дайындауды жоспарлау**  **…**  **4. Заң шығару жұмысының тұжырымдамалық жоспарын Қазақстан Республикасының Әділет министрлігі әзірлейді, Қазақстан Республикасының Үкіметі Қазақстан Республикасы Парламенті Палаталарының төрағаларымен келісуге енгізеді және Қазақстан Республикасының Президенті бекітеді.**  **…** | **16-бап. Заңнамалық актiлердің жобаларын дайындауды жоспарлау**  **…**   1. **Алып тасталсын**   **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 және 2023 жылғы 13 қазандағы № 23-61-11.188-1 тапсырмаларын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау). |
|  | 16-баптың  5-тармағы | **16-бап. Заңнамалық актiлердің жобаларын дайындауды жоспарлау**  **…**  **5. Заң шығару жұмысының тұжырымдамалық жоспарын іске асыру мақсатында** Қазақстан Республикасының Үкіметі бір жылға жасалатын заң жобалау жұмыстарының **ағымдағы жоспарларын** бекітеді  **…** | **16-бап. Заңнамалық актiлердің жобаларын дайындауды жоспарлау**  **…**  **5. Қазақстан Республикасының Үкіметі жыл сайынғы негізде Қазақстан Республикасының Әділет министрлігі әзірлейтін Қазақстан Республикасы Үкіметінің заң жобалау жұмыстарының жоспарын бекітеді.**  **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 және 2023 жылғы 13 қазандағы № 23-61-11.188-1 тапсырмаларын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау). |
|  | 16-баптың  6-тармағы | **16-бап. Заңнамалық актiлердің жобаларын дайындауды жоспарлау**  **…**  **6. Заң жобалау жұмыстарының ағымдағы жоспарларын Қазақстан Республикасының Әділет министрлігі әзірлейді және олар Қазақстан Республикасының Президентімен келісіледі.**  **…** | **16-бап. Заңнамалық актiлердің жобаларын дайындауды жоспарлау**  **…**   1. **Алып тасталсын**   **…** | Ұсынылып отырған түзету Президент Әкімшілігі Басшысының 2023 жылғы 30 қаңтардағы № 7684 ПАБ-3 Үкіметтің заң шығару қызметін жоспарлау тәсілдерін қайта қарауға қатысты тапсырмасын (Заң шығару жұмысының тұжырымдамалық жоспарын әзірлеу қажеттілігін болдырмау), мемлекеттік органдар басшыларының дербестік пен жауапкершілікті арттыру бөлігінде Президенттің «Мемлекеттік аппарат қызметін бюрократиядан арылту жөніндегі шаралар туралы» 2022 жылғы 13 сәуірдегі № 872 Жарлығын іске асыруға, сондай-ақ Үкіметтің заң жобалау жұмыстарының жоспарын ПӘ-мен келісуді алып тастауға қатысты Президент Әкімшілігі Басшысының 2023 жылғы 13 қазандағы № 23-61-11.188-1 тапсырмасын іске асыруға бағытталған. |
| 1. 40. | 16-баптың  7-тармағы | **16-бап. Заңнамалық актiлердің жобаларын дайындауды жоспарлау**  **…**  7. Қазақстан Республикасы Үкіметінің заң жобалау жұмыстарының **ағымдағы жоспарлары:**  1) әзірленуі алдағы жылы болжанатын, оның деңгейін, нысанын және реттеу нысанасын көрсететін заң жобасының атауын;  2) заң жобасын әзірлеу және Қазақстан Республикасының Парламентіне ұсыну мерзімдерін;  3) заң жобасын әзірлеуге жауапты органдарды, ұйымдарды және лауазымды адамдарды көрсетуді қамтуға тиіс.  **…** | **16-бап. Заңнамалық актiлердің жобаларын дайындауды жоспарлау**  **…**  7.Қазақстан Республикасы Үкіметінің заң жобалау жұмыстарының **жоспары**:  1) әзірленуі алдағы жылы болжанатын, оның деңгейін, нысанын және реттеу нысанасын көрсететін заң жобасының атауын;  2) заң жобасын әзірлеу және Қазақстан Республикасының Парламентіне ұсыну мерзімдерін;  3) заң жобасын әзірлеуге жауапты органдарды, ұйымдарды және лауазымды адамдарды көрсетуді қамтуға тиіс.  **…** | Ұсынылып отырған түзету Үкіметтің заң шығару қызметін жоспарлау тәсілдерін қайта қарауға қатысты ҚР Президент Әкімшілігі Басшысының 2023 жылғы 30 қаңтардағы № 7684 ПАБ-3 тапсырмасын іске асыруға бағытталған (Заң шығару жұмысының тұжырымдамалық жоспарын әзірлеу қажеттілігін болдырмау, тек жыл сайынғы негізде әзірленетін Үкіметтің заң жобалау жұмыстарының жоспары болады). |
| 1. 41. | 17-2-бап | **Жоқ.** | **17-2-бап. Қазақстан Республикасы Парламенті депутаттарының заң шығару бастамасы құқығын іске асыру тәртібі.**  **1. Қазақстан Республикасы Парламентінің депутаттары әзірлеген заңдардың жобалары бойынша Қазақстан Республикасы Үкіметінің қорытындысын ескере отырып, жария талқылау рәсімдерін жүргізу міндетті.**  **2. Заң жобалары түсіндірме жазбалармен, оларға салыстырмалы кестелермен бірге (заңдарға өзгерістер мен (немесе) толықтырулар енгізілген жағдайларда) және Қазақстан Республикасы Үкіметінің қорытындысын ескере отырып, ашық нормативтік құқықтық актілердің интернет-порталында орналастырылады.**  **3. Қазақстан Республикасы Парламентінің депутаттары әзірлеген заң жобасын түсіндірме жазбалармен және салыстырмалы кестелермен бірге жария талқылау мерзімі он жұмыс күнін құрайды.**  **4. Қазақстан Республикасы Парламентінің депутаттары әзірлеген заңдардың жобалары бойынша осы заңнамалық актілермен реттелетін құқықтық қатынастарға байланысты ғылыми сараптама (құқықтық, сыбайлас жемқорлыққа қарсы, лингвистикалық, экономикалық және басқа) жүргізілуі мүмкін.**  **5. Қазақстан Республикасы Парламентінің депутаттары әзірлеген заңдардың жобалары бойынша Үкімет қорытындыларының жобалары Заң жобалау қызметі мәселелері жөніндегі ведомствоаралық комиссияның қарауына жатады.**  **6. Қазақстан Республикасы Парламентінің депутаттары әзірлеген заңдардың жобаларын ақпараттық сүйемелдеу және түсіндіру тәртібі Қазақстан Республикасы Парламентінің Регламентіне сәйкес жүзеге асырылады.** | Депутаттар бастамашылық еткен заң жобаларын талқылауға жұртшылықтың қатысуын арттыру мақұлданған реттеуші саясаттың консультативтік құжатында (4-т.) және Заң жобасының тұжырымдамасында (4-т.) *(22.12.2022 ж. Заң жобалау қызметі мәселелері жөніндегі ВАК 608-ші отырысының хаттамасы)* көзделген.  Бұл түзету қолданыстағы «Құқықтық актілер туралы» Заңға сәйкес талқылау, ақпараттық сүйемелдеу және түсіндіру рәсімдері бойынша талаптар Үкімет әзірлейтін заңдардың жобаларына ғана қолданылатындығына байланысты.  Депутаттар бастамашылық ететін заң жобаларынан өтудің оңайлатылған тәртібі **азаматтарды** жоспарланған заңнамалық түзетулер туралы ақпарат алуда **шектейді**, бөлек жағдайларда мемлекеттік органдарға қоғамдық талқылаусыз жеделдетілген тәртіппен Парламентке заңнамалық түзетулер енгізуге мүмкіндік береді.  Нәтижесінде азаматтардың Парламент депутаттарының заң шығару бастамасы тәртібімен әзірленетін заң жобаларына ықпал ету мүмкіндігі жоқ.  Бұл мәселенің шешімі депутаттардың заң шығару бастамасы құқығын іске асыру тәртібін қайта қарауда орын алады. Атап айтқанда, депутаттар бастамашылық еткен заң жобалары бойынша жария талқылаулар мен ақпараттық-түсіндіру жұмыстарын жүргізуге міндеттеу ұсынылады.  Бұдан басқа, Үкіметтің депутаттық бастамаларды жария талқылау тетігін заңнамалық реттеу мәселесін пысықтауы бойынша **Президент Әкімшілігінің** 2023 жылғы 30 қаңтардағы № 23-90-9.4 және 2023 жылғы 15 маусымдағы № 13-13/528-2//23-90-3.4 тапсырмалары бар. |
|  | 19-баптың  8-тармағы | 19-бап. Кәсіпкерлер субъектілерінің мүдделерін қозғайтын консультативтік құжаттарды, нормативтік құқықтық актілерді әзірлеу және қабылдау ерекшеліктері …  **8. Осы баптың талаптары Қазақстан Республикасының Президенті мен Қазақстан Республикасы Парламенті депутаттарының заң шығару бастамасы тәртібімен әзірленген заң жобаларына қолданылмайды.** | 19-бап. Кәсіпкерлер субъектілерінің мүдделерін қозғайтын консультативтік құжаттарды, нормативтік құқықтық актілерді әзірлеу және қабылдау ерекшеліктері **…**  **8. Осы баптың талаптары Қазақстан Республикасы Президентінің заң шығару бастамасы тәртібімен әзірленген заң жобаларына қолданылмайды.** | Депутаттар бастамашылық еткен заң жобаларын талқылауға жұртшылықтың қатысуын арттыру мақұлданған реттеуші саясаттың консультативтік құжатында (4-т.) және Заң жобасының тұжырымдамасында (4-т.) *(22.12.2022 ж.заң жобалау қызметі мәселелері жөніндегі ВАК 608-ші отырысының хаттамасы)* көзделген.  «Құқықтық актілер туралы» Қазақстан Республикасының қолданыстағы Заңына сәйкес кәсіпкерлік субъектілердің мүдделерін қозғайтын нормативтік құқықтық актілерді әзірлеу және жария талқылау бойынша19-баптың талаптары Қазақстан Республикасының Парламенті депутаттарының заң шығару бастамасы тәртібімен әзірленетін заң жобаларына қолданылмайды.  Нәтижесінде бизнестің Парламент депутаттарының заңнамалық бастамасы тәртібімен әзірленетін Қазақстан Республикасы заңдарының жобаларына ықпал ету мүмкіндігі жоқ.  Бұл мәселені шешу депутаттардың заңнамалық бастамашылық құқығын іске асыру тәртібін қайта қарауда орын алады.  Бұдан басқа, Үкіметтің депутаттық бастамаларды жария талқылау тетігін заңнамалық реттеу мәселесін пысықтауы бойынша **Президент Әкімшілігінің** 2023 жылғы 30 қаңтардағы № 23-90-9.4 және 2023 жылғы 15 маусымдағы № 13-13/528-2//23-90-3.4 тапсырмалары бар. |

**Қазақстан Республикасының**

**Мәдениет және ақпарат министрі А. Балаева**